Po absolvovaní laserovej operácie očí je nutné na istý čas dodržiavať zvýšenú
hygienu a starostlivosť, ktorá sa prispôsobuje výberu operačnej metódy. Pri
operačných metódach bez rezu by ste nemali v prvé 2 týždne vykonávať kontaktné
športy, kúpať sa v jazerách či bazénoch a wellnessovať sa. Neodporúčame tiež
pohybovať sa v prašnom a zafajčenom prostredí, či v prostredí, kde je výskyt
silných neónových svetiel. Počas zákroku a 3 mesiace po operácii neodporúčame
byť tiež tehotná či dojčiaca. 3 mesiace neodporúčame zvárať a až 6 mesiacov by
ste nemali navštevovať solárium. Po laserovom zákroku odporúčame v prvé 3 mesiace nosiť vonku počas dňa slnečné okuliare so 100 UV filtrom. Jedny také od
nás dostanete zdarma.